eelnõu

NARVA LINNAVALITSUS

KORRALDUS


Narva 									____.09.2023 nr _____


Korteriühistu toetamise korra „Uus elu sinu hoovile“ 
hindamiskomisjoni koosseisu kinnitamine


[bookmark: _GoBack]1. Asjaolud ja menetluse käik

Narva Linnavolikogu 23.03.2023 määrusega nr 7 võeti vastu „Korteriühistu toetamise kord „Uus elu sinu hoovile““ (edaspidi ka Kord), mis reguleerib korteriühistute sihtotstarbelist toetamist korterelamu(te) õueala heakorrastamise ja elukeskkonda atraktiivsemaks muutmise eesmärgil Narva linnas. Korra kohaselt on hindamiskomisjon viieliikmeline ning määratakse Narva Linnavalitsuse korraldusega linnavalitsuse, linna ametiasutuste ja/või linnavolikogu liikmete hulgast.

Seoses sellega tunnistati Narva Linnavalitsuse 20.09.2023  käskkirjaga nr 2.1-6/9828 kehtetuks Narva Linnavalitsuse 02.11.2022 käskkiri nr 1.6/10917 „Projekti „Uus elu sinu hoovile“ hindamiskomisjoni koosseisu muutmine“, millega oli kinnitatud hindamiskomisjoni eelmine koosseis. Linnavalitsus peab oma korraldusega kinnitama uue komisjoni koosseisu.


2. Õiguslikud alused

Narva Linnavolikogu 23.03.2023 määruse nr 7 „Korteriühistu toetamise kord „Uus elu sinu hoovile““ § 10 lõige 3 sätestab, et hindamiskomisjoni liikmed ja nende hulgast hindamiskomisjoni esimees, tema asetäitja ja sekretär määratakse Narva Linnavalitsuse korraldusega linnavalitsuse, linna ametiasutuste ja/või linnavolikogu liikmete hulgast.

3. Otsus

Kinnitada korteriühistute toetamise korra „Uus elu sinu hoovile“ hindamiskomisjoni koosseis alljärgnevalt:

Komisjoni esimees: 		Irina Smirnova, Narva abilinnapea;

Komisjoni aseesimees: 	Viktor Šemarin, Narva Linnavolikogu liige;

Komisjoni liikmed:	 Igor Andrejev, Narva Linnavolikogu liige;

 Ellen Uusküla, Narva Linnavalitsuse Arhitektuuri- 
 ja Linnaplaneerimise Ameti järelevalve osakonna juhataja;

Svetlana Nikiforova, Narva Linnavalitsuse Linnamajandusameti   varade osakonna vanemspetsialist, komisjoni sekretär.

4. Rakendussätted

4.1. Korraldus jõustub seaduses sätestatud korras.
4.2. Narva Linnakantseleil teha korraldus asjaosalistele teatavaks.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.



Jelena Golubeva
Narva Linnavalitsuse liige
linnapea asendaja					Üllar Kaljuste	
							linnasekretär
